jkorsvik/nowiki_second_scrape_merged huggingface dataset:
Aksel Andreassens Bilruter

Aksel Andreassens Bilruter var et rutebilselskap på Andenes, Andøya i Nordland. Grunnleggeren Aksel Andreassen (1900-1983) begynte transport med hest og vogn, men i fikk første bil i 1924. Aksel Andreassen var leder for selskapet helt til det i 1971 gikk inn i Andøy Trafikklag AS i 1971. Selskapets hovedrute var i alle år ruta Andenes - Risøyhamn (52 km). Det var det korrespondanse med Hurtigruten og kystgodsrutene.


== Oppstartfasen ==
Andreassen fikk første bil, en T-Ford i 1924. Året etter fikk han en lastebil som han brukte til transport av fersk fisk til Risøyhamn for videretransport med Hurtigruten. I 1930 kjøpte han første personbuss, og det ble raskt flere busser og lastebiler. Veistrekningen Andenes - Risøyhamn kunne være problematisk vinterstid. i det lave terenget ble veien lett uframkommelig pga. mye vind og snø. Trafikken utviklet seg likevel, og alt før krigen hadde Andreassen en stab på 12 sjåfører


== Utviklingen etter 2. verdenskrig ==
1. januar 1947 ble bedriften Aksel Andreassens Bilruter etablert, men fremdeles som personlig firma. 
Aksel Andreassens Bilruter var første rutebilbedrift som fikk inngått avtale om samtrafikk med hurtigrutene og kystgodsrutene. 
I 1964 ble det åpnet sivile flyruter på Andenes flyplass. Andenes ble dermed et viktig knutepunkt for regionen. Med dette ble det mye mer persontrafikk på bussene til Risøyhamn, og med korrespondanse videre til Sortland og Stokmarknes, med rutene til Vesterålens Trafikklag. Med dette ble det også korrespondanse videre sørover til Fauske og Bodø, men korrespondanse med nattogene på Nordlandsbanen.
På 1950- og 1960-tallet ble grunnskolen utbygd og sentralisert, og skolebarnkjøring ble etter hvert en stor aktivitet. 
Utover 1960-tallet endret trafikkmønsteret seg en del. Trafikken til og fra hurtigrutene på Risøyhamn gikk tilbake. Mer av persontrafikken gikk på vei og med fly, og godstrafikken utviklet seg til langtransport med godsbiler og vogntog. 
Aktiviteten i selskapet ble større, og med en arbeidsstokk på 50 personer var Aksel Andreassens Bilruter kommunens største arbeidsplass.


== Sluttfasen ==
På 1960-tallet endret trafikken seg og det ble behov for mer samordning. Det gikk også mot større selskaper. I 1966 overtok Aksel Andreassens Bilruter rutene som Alferd Madsen hadde drevet på strekningen Bleik - Andenes fra 1920-tallet. Men overtakelsen fulgte også Madsens tre busser.
Det ble mye vekst i denne trafikken etter at Andøy Trafikklag ble etablert og tok over trafikken fra 1971.


== Litteratur ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5


== Referanser ==


== Eksterne lenker ==
Gamle bilder fra Aksel Andreassens Bilruter på Digitalt Museum
Foodora

Foodora GmbH er en online matleveringstjeneste med hovedkontor i Stockholm. Foodora tilbyr måltider fra mer enn 6 500 utvalgte restauranter i ti land verden over.
Ved å bruke Foodoras app eller besøke nettsiden, kan kunden velge mellom lokale restauranter, bestille mat og følge bestillingen som blir levert med sykkelbud eller bil.


== Historie ==
Foodora ble startet som Volo GmbH i München i 2014, men flyttet hovedkontoret til Berlin og endret navn til Foodora da Rocket Internet kjøpte selskapet i april 2015. I juni 2015 kjøpte Foodora opp flere matleveringstjenester; Hurrier (Canada), Suppertime (Australia) og Heimschmecker (Østerrike). Samtlige opererer nå under merkevaren Foodora.
I september 2015 kjøpte Delivery Hero Foodora av Rocket Internet. Foodora ble da fusjonert med Delivery Heros eksklusive matleveringstjeneste, Urban Taste, under Foodoras navn.


== Driften ==
Ved å bruke Foodoras app eller besøke nettsiden kan kunden velge mellom restauranter i sitt område, legge inn bestilling og betale. Restauranten forbereder deretter maten, før bestillingen blir hentet av en av Foodoras syklister og levert til kunden med en gjennomsnittlig leveringstid på ca. 30 minutter. Foodora er en matleveringstjeneste for både bedrifts og privatkunder.


== Geografisk tilstedeværelse ==
Foodora opererte tidligere i følgende land: Østerrike, Australia, Canada, Frankrike, Tyskland, Italia, Nederland.
Siden mai 2020 opererer Foodora bare i de tre nordiske landene Finland, Norge og Sverige.
Foodora Norway AS ble etablert i Oslo i april 2015, og 15. juli 2015 åpnet nettsiden for bestilling. I Norge er tjenesten per. januar 2023 tilgjengelig i 25 norske byer: Oslo, Bergen, Tønsberg, Stavanger, Tromsø, Sandnes, Porsgrunn, Ski, Kolbotn, Ålesund, Kristiansand, Fredrikstad, Sarpsborg, Moss, Trondheim, Drammen, Lillestrøm, Asker, Bærum, Sandefjord, Skien, Haugesund, Kolbotn, Bodø og Hamar. Fra februar 2017 ble det mulig å bestille «pick-up» via Foodora i Norge. Det betyr at man henter maten selv, tilsvarende take away.


== Referanser ==


== Eksterne lenker ==
(mul) Offisielt nettsted 
(en) Foodora – kategori av bilder, video eller lyd på Commons
Ångström (linuxdistribusjon)

Ångströmdistribusjonen er en linuxdistribusjon som er basert på Debian. Distribusjonen er laget for et mangfold av innebygde systemer, og er blitt utviklet av utviklere fra distribusjonene OpenZaurus, OpenEmbedded og SIMpad.
Distribusjonen benytter blant annet brukergrensesnittet GPE Palmtop Environment, og benytter seg av opkg som pakkehåndterer.
Første versjon ble lansert i 2007. Siste versjon er 2014,12 som ble lansert august 2014.


== Eksterne lenker ==
Offisiell hjemmeside Arkivert 6. mai 2016 hos Wayback Machine.
AntiX

antiX er en Linuxdistribusjon som er basert på Debian. Det er en lettvekts-distribusjon som er egnet for eldre datamaskiner, men som også bidrar med en state of the art Linuxkjerne og moderne applikasjoner, så vel som oppdateringer og tilføyelser via pakkesystemet apt-get.
Første var versjon 6.5. Den var en fork av MEPIS, og ble lansert 9. juli 2007. Siste versjon er MX-15 som ble lansert 24. desember 2015.


== Eksterne lenker ==
antiX ved DistroWatch
Fazil

Fazil er en stum amerikansk romantisk film fra 1928 regissert av Howard Hawks. Philip Klein adapterte franske Pierre Frondaies skuespill L'Insoumise, som ble uroppført i Paris 3. oktober 1922, mens Seton I. Miller skrev scenarioet. I rollene ses blant andre Charles Farrell, Greta Nissen og Mae Busch.Selv om filmen var «stum», ble den utgitt med et lydspor (Movietone-systemet), som inneholdt musikk og lydeffekter.I 1931 laget Fox Film Corporation en spanskspråklig versjon under tittelen La ley del harem. Den ble regissert av Lewis Seiler og hadde Josée Mojica og Carmen Larrabeiti i hovedrollene.Howard Hawks svarte dette, da han senere i karrieren ble spurt om hva han husket fra innspillingen av Fazil:

Herregud, kan du se for deg Charles Farrell som en arabisk sjeik? Charlie var utrolig sjenert og stille, og vi hadde den nydelige Greta Nissen som hans motspiller. I én av scenene i filmen går vi fra et bilde av Eiffeltårnet og direkte over til et bilde av paret i en seng. «Charlie er svært sjenert,» sa jeg til Nissen, «så du må ta ansvaret for å gjøre noe under lakenet.» Jeg sa det samme til Charlie. De ble de travleste sengekameratene du kan forestille deg! Så litt moro hadde jeg under innspillingen ...


== Handling ==
Fabienne er en enkel fransk jente som gifter seg med en arabisk prins.


== Rolleliste ==
Charles Farrell - Prins Fazil
Greta Nissen - Fabienne
Mae Busch - Helene Debreuze
Vadim Uraneff - Ahmed
Tyler Brooke - Jacques Debreuze
Eddie Sturgis - Rice
Josephine Borio - Aicha
John Boles - John Clavering
John T. Murray - Gondolier
Erville Alderson - Iman Idris
Dale Fuller - Zouroya
Hank Mann - Ali


== Bevaringsstatus ==
Filmen er bevart.


== Referanser ==


== Eksterne lenker ==
(en) Fazil på Internet Movie Database 
(no) Fazil hos Filmfront 
(en) Fazil på Rotten Tomatoes
Hvorfor gifte sig?

Hvorfor gifte sig? (amerikansk tittel: The Popular Sin) er en stum amerikansk ekteskapskomedie fra 1926 regissert av Malcolm St. Clair. I rollene ses blant andre Florence Vidor, Clive Brook og Greta Nissen.


== I rollene ==
Florence Vidor - Yvonne Montfort
Clive Brook - Jean Corot
Greta Nissen - La Belle Toulaise
Philip Strange - George Montfort
George Beranger - Alphonse Martin
Iris Gray - Lulu


== Bevaringsstatus ==
Filmen i sin helhet regnes for å være tapt. Fragmenter av den sjette rullen befinner seg i samlingen til Library of Congress.


== Referanser ==


== Eksterne lenker ==
(en) Hvorfor gifte sig? på Internet Movie Database 
(en) Hvorfor gifte sig? på AllMovie
Sentens

En sentens er en form for leveregel, eller fyndord.


== Se også ==
Aforisme
Maksime


== Referanser ==
Notodden stasjon

Notodden stasjon kan bety:

Notodden gamle stasjon, endestasjon for Tinnosbanen mellom 1909 og 1919
Notodden nye stasjon, stasjon på Tinnosbanen mellom 1919 og 2004, og igjen fra 2015 til 2020
Notodden skysstasjon, endestasjon for togene på Bratsbergbanen mellom 2004 og 2015, og igjen fra 2020
Briksdal minikraftverk

Briksdal minikraftverk er et vannkraftverk i Briksdalen i Stryn kommune i Vestland.
Det er et elvekraftverk som utnytter et fall på 68 meter i Briksdalelva.
Installert effekt er 560 kW fra to francisturbiner. Årsproduksjon er 2,5 GWh.
Kraftverket er gravd inn i bakken nedenfor parkeringsplassen til Briksdalsbre Fjellstove.
Kraftverket ble satt i drift i 2007 med ett aggregat på 270 kW. Det var forberedt for utvidelse.
I 2017 ble det andre aggregatet på 290 kW installert.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Stryn Energi Arkivert 3. august 2016 hos Wayback Machine.
NTB: NVE gir tillatelse til utvidelse
Energiteknikk: Lyspunkt i småkraft
Pirumbanken

Pirumbanken er en sandbanke i Nidelva ved Studentersamfundet i Trondheim. Annektert av studentmannskoret Pirum. I forbindelse med Uka-91 ble landområdet offisielt døpt Pirumbanken og overgitt til mannskoret av ordføreren. I skjøtet står det at «Pirumbanken omfatter alt land som kommer tilsyne når Nidelven er på sitt laveste».


== Referanser ==
Panipak Wongpattanakit

Panipak Wongpattanakit (født 8. august 1997) er en thailandsk taekwondoutøver. Hun tok gull i finvekt under VM i taekwondo 2015, og har tidligere gull fra det asiatiske mesterskapet og ungdoms-OL.
Under Sommer-OL 2020 i Tokyo tok hun gull.


== Eksterne lenker ==
(en) Panipak Wongpattanakit – Olympics.com 
(en) Panipak Wongpattanakit – Olympic.org 
(en) Panipak Wongpattanakit – Olympedia 
(en) Panipak Wongpattanakit – Sports-Reference (OL-resultater – arkivert) 
(en) Panipak Wongpattanakit – Taekwondo Data 
(en) Panipak Wongpattanakit – TheSports.org
Kim So-hui

Kim So-hui (født 29. januar 1994) er en sørkoreansk taekwondoutøver. Hun har to gull fra verdensmesterskapet i taekwondo (2011 og 2013), samt gull fra Asialekene 2014.
Hun tok gull under Sommer-OL 2016.


== Referanser ==


== Eksterne lenker ==
(en) Kim So-hui – Olympedia 
(en) Kim So-hui – Sports-Reference (OL-resultater – arkivert) 
(en) Kim So-hui – Taekwondo Data
Andrea Kilday

Andrea Kilday (født 5. august 1982) er en newzealandsk taekwondoutøver. Hun har ingen større internasjonale titler, men tok gull under Stillehavslekene 2015.


== Eksterne lenker ==
(en) Andrea Kilday – Olympedia 
(en) Andrea Kilday – Sports-Reference (OL-resultater – arkivert) 
(en) Andrea Kilday – New Zealands olympiske komité 
(en) Andrea Kilday – Taekwondo Data
Dalmatierne

Dalmatiere også omtalt som dalmatere (latin: Dalmatae eller Delmatae, kroatisk: Dalmati) var i oldtiden en folkegruppe som bebodde det område langs den østre adriaterhavskysten som etter romernes erobring skulle bli kalt Dalmatia og i dag er en del av Kroatia.
Deres område var mellom elvene som i dag heter Krka og Neretva.


== Opprinnelse og navn ==
Dalmatierne antas å ha vært en illyrisk folkstamme. Romernes navn på folkeslaget, Dalmatae, kan tilbakeføres til det albanske ordet delmë, dele som betyr får. Den senene romerske provinsen Dalmatia ble oppkalt etter folkeslaget.


== Litteratur ==
Issa-Fatimi, Aziz & Yoshamya, Zyelimer: Kurdish-Croat-English glossary of dialects Dimili and Kurmanji, and their biogenetic comparison. Scientific society for Ethnogenesis studies, Zagreb 2006
Lovric, A.Z. et al.: The Ikavic Schakavians in Dalmatia (glossary, culture, genom). Old-Croatian Archidioms, Monograph 3 (in press), Scientific society for Ethnogenesis studies, Zagreb 2007.
Muzic, Ivan: Autoctonia e prereligione sul suolo della provincia Romana di Dalmazia. Accademia Archeologica Italiana, Roma 1994 (5th edition: Slaveni, Goti i Hrvati na teritoriju rimske provincije Dalmacije Zagreb 1998, 599 p.)
Zaninovic, M.: Ilirsko pleme Delmati. Godišnjak (Annuaire) 4-5, 27 p., Centar za balkanološke studije, Sarajevo 1966–1967.


== Referanser ==
Iris Silva

Iris Silva Tang Sing (født 21. august 1990) er en brasiliansk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje.


== Eksterne lenker ==
(en) Iris Silva – Olympedia 
(en) Iris Silva – Sports-Reference (OL-resultater – arkivert) 
(pt) Iris Silva – Brasils olympiske komité 
(en) Iris Silva – Taekwondo Data
Yasmina Aziez

Yasmina Aziez (født 23. januar 1991) er en fransk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje fra 2009. Hun har også flere medaljer fra europamesterskapet i taekwondo.


== Eksterne lenker ==
(en) Yasmina Aziez – Olympics.com 
(en) Yasmina Aziez – Olympic.org 
(en) Yasmina Aziez – Olympedia 
(en) Yasmina Aziez – Sports-Reference (OL-resultater – arkivert) 
(fr) Yasmina Aziez – Frankrikes olympiske komité 
(en) Yasmina Aziez – Taekwondo Data
Itzel Manjarrez

Itzel Manjarrez (født 10. april 1990) er en meksikansk taekwondoutøver. Hun har ingen større internasjonale titler, men tok blant annet sølv under de panamerikanske leker i 2015.


== Eksterne lenker ==
(en) Itzel Manjarrez – Olympedia 
(en) Itzel Manjarrez – Sports-Reference (OL-resultater – arkivert) 
(en) Itzel Manjarrez – Taekwondo Data
Patimat Abakarova

Patimat Abakarova (født 23. oktober 1994) er en russisk taekwondoutøver. Hun har ingen større internasjonale titler, men har blant annet sølv fra Europalekene 2015.


== Eksterne lenker ==
(en) Patimat Abakarova – Olympedia 
(en) Patimat Abakarova – Sports-Reference (OL-resultater – arkivert) 
(en) Patimat Abakarova – Taekwondo Data
Tijana Bogdanović

Tijana Bogdanović (født 4. mai 1998) er en serbisk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje. Hun har også sølv fra Europalekene 2015.
Under Sommer-OL 2020 i Tokyo tok hun bronse.


== Eksterne lenker ==
(en) Tijana Bogdanović – Olympics.com 
(en) Tijana Bogdanović – Olympic.org 
(en) Tijana Bogdanović – Olympedia 
(en) Tijana Bogdanović – Sports-Reference (OL-resultater – arkivert) 
(rs) Tijana Bogdanović – Serbias olympiske komité 
(en) Tijana Bogdanović – Taekwondo Data
Rosa Keleku

Rosa Keleku (født 16. januar 1995) er en kongolesisk taekwondoutøver. Hun har ingen større internasjonale titler, men har blant annet to sølvmedaljer fra det afrikanske mesterskapet samt sølv fra Afrikalekene i 2015.


== Eksterne lenker ==
(en) Rosa Keleku – Olympics.com 
(en) Rosa Keleku – Olympic.org 
(en) Rosa Keleku – Olympedia 
(en) Rosa Keleku – Sports-Reference (OL-resultater – arkivert) 
(en) Rosa Keleku – Taekwondo Data
Maria Andrade

Maria Andrade er en kappverdiansk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en 32-delsfinale i 2015. Hun ble nummer to i den afrikanske kvalifiseringen til Sommer-OL 2016, og ble dermed kvalifisert.


== Eksterne lenker ==
(en) Maria Andrade – Olympics.com 
(en) Maria Andrade – Olympic.org 
(en) Maria Andrade – Olympedia 
(en) Maria Andrade – Sports-Reference (OL-resultater – arkivert) 
(en) Maria Andrade – Taekwondo Data 
(en) Maria Andrade – TheSports.org
Julissa Diez Canseco

Julissa Diez Canseco (født 5. juli 1989) er en peruansk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en fjerdeplass.


== Eksterne lenker ==
(en) Julissa Diez Canseco – Olympedia 
(en) Julissa Diez Canseco – Sports-Reference (OL-resultater – arkivert) 
(en) Julissa Diez Canseco – Taekwondo Data
Monica Pimentel

Monica Pimentel (født 7. januar 1989) er en arubisk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en 16-delsfinale.


== Eksterne lenker ==
(en) Monica Pimentel – Olympedia 
(en) Monica Pimentel – Sports-Reference (OL-resultater – arkivert)
Altranstädt-traktaten

Altranstädt-traktaten var en avtale mellom Karl XII av Sverige og August den sterke den 13. oktober 1706, under den store nordiske krigen. August måtte si i fra seg kravet på den polske tronen og gi opp alliansen med Russland.


== Bakgrunn ==
På vegne av Karl XII, som hadde okkupert det meste av Det polsk-litauiske samveldet under den store nordiske krigen, ble Stanisław Leszczyński kronet til konge av Polen den 4. oktober 1705. En gruppe i samveldet, organisert i Sandomierz-føderasjonen, forble lojale til den saksiske kurfyrsten August den sterke, som hadde vært polsk konge siden 1697 og alliert mot Karl XII sammen med den russiske tsaren Peter den store.
De allierte prøvde å få tilbake kontrollen i Polen-Litauen, men dette ble stanset av Karl XII i slaget ved Grodno og av Carl Gustav Rehnskiöld i slaget ved Fraustadt, begge i løpet av de første månedene av 1706. Etter Fraustadt var i realiteten det saksiske kurfyrstedømme uten forsvar og da Karl XII slo sammen styrken sin med styrken til Rehskiöld og dro gjennom Schlesien for å okkupere det, møtte han ingen motstand.


== Vilkår ==

August den sterke sluttet fred med Det svenske imperiet..
Han sa fra seg kravet om den polske kronen, aksepterte Stanisław Leszczyński som polsk konge og måtte gratulere ham.
Alliansen hans med Russland, som var formalisert i Preobrazjenskoje-traktaten og Narva-traktaten, ble erklært ugyldig. Alle russere under August sin kommando måtte sendes til svenskene som fanger. Johann Patkul ble erklært som kriminell og ble tatt til fange av svenskene.
Avtalen ble inngått i hemmelighet.


== Konsekvenser ==
Johann Patkul ble henrettet.
Da avtalen ble kjent for Peter den store ble han skuffet. Diplomatene hans, som var klar over at det kunne oppstå en separat fredsavtale mellom Sachsen og Sverige og som prøvde å forhandle frem en separat fredsavtale for Russland siden 1703, klarte ikke å komme til enighet. I tillegg hadde ikke bare Peter regnet August som en alliert, men som en nær venn. Da August ble avsatt tilbød Peter den polske kronen, som han ikke hadde erobret ennå, til den ungarske opprørprinsen Frans II Rákóczi, til den britiske generalen John Churchill, til polakken Jakub Sobieski, til den habsburgske kommandanten Eugene av Savoy og til flere andre.
I Det polsk-litauiske samveldet, hadde avtalen styrket stillingen til Stanisław Leszczyński. IHan vant etter hvert lojaliteten til lavadlen i landet.
August den sterke ble gjeninnsatt som polsk konge og fornyet alliansen med Russland etter Thorn-traktaten i 1709, etter at Peter den store hadde seiret over Karl XII i slaget ved Poltava.


== Kilder ==
Anisimov, Evgeniĭ Viktorovich (1993). The reforms of Peter the Great. Progress through coercion in Russia. The New Russlandn history. M.E. Sharpe. ISBN 1563240475. 
Bromley, J. S. Rise of Great Britain & Russia, 1688-1725. The New Cambridge Modern History. 6. CUP Archive. ISBN 0521075246.
Arve Tellefsens Musikerpris

Arve Tellefsens Musikerpris er en norsk, nasjonal musikkpris som årlig deles ut under Olavsfestdagene i Trondheim. Prisen tildeles unge musikere «som har gjort seg kunstnerisk bemerket gjennom fremragende prestasjoner».
Olavsfestdagene synes det er naturlig å knytte Tellefsens navn til prisen, fordi de mener det særlig er hans fortjeneste at den klassiske musikken i Norge har fått en naturlig forankring og aksept i et bredt publikum.

Prisen, som ble innstiftet av Olavsfestdagene i 2010, kan tildeles en instrumentalist fra 16 til 25 år, eller en dirigent fra 22 til 42 år. Det er også Olavsfestdagene som finansierer prisen, for tiden (pr. 2016) kr. 100 000. I tillegg til pengene, får prismottageren en statuett.
Tellefsen er selv formann for prisjuryen, som for øvrig består av initiativtager til prisen, Bea Levine-Humm, Eirik Birkeland og tidligere direktør for Olavsfestdagene, Randi Wenche Haugen.
Arve Tellefsen har også lånt sitt navn til en annen pris som tildeles unge utøvere: «Arve Tellefsens talentpris til en ung utøver fra Vestfold». Denne prisen ble innstiftet i 2005 og deles ut under kammermusikkfestivalen Kammermusikk i Stavern.


== Prismottagere ==
2010 – Vilde Frang, fiolin
2011 – Eivind Gullberg Jensen, dirigent
2012 – Eldbjørg og Ragnhild Hemsing, begge fiolin
2013 – Eivind Holtsmark Ringstad, bratsj
2014 – Guro Kleven Hagen, fiolin
2015 – Ludvig Gudim, fiolin
2016 – Joakim Røbergshagen, fiolin
2017 – Michael Grolid, fiolin og bratsjPrisen ble ikke utdelt under Olavsfestdagene 2018.


== Referanser ==
Huang Huai-hsuan

Huang Huai-hsuan (født 7. juli 1997) er en taiwansk taekwondoutøver. Hun har ingen større internasjonale seniortitler, men tok gull under Ungdoms-OL 2014 i Nanjing.


== Eksterne lenker ==
(en) Huang Huai-hsuan – Olympedia 
(en) Huang Huai-hsuan – Sports-Reference (OL-resultater – arkivert)
Ajnur Jesbergenova

Ajnur Jesbergenova (kasakhisk: Айнұр Асқарқызы Есбергенова, født 11. februar 1998) er en kasakhstansk taekwondoutøver. Hun har ingen større internasjonale titler, men ble nummer to i den asiatiske kvalifiseringen til Sommer-OL 2016, og ble dermed kvalifisert til lekene.


== Referanser ==


== Eksterne lenker ==
(en) Ainur Yesbergenova – Olympics.com 
(en) Ainur Yesbergenova – Olympic.org 
(en) Ainur Yesbergenova – Olympedia 
(en) Ainur Yesbergenova – Sports-Reference (OL-resultater – arkivert)
Hannover-traktaten i 1710

Hannover-traktaten ble underskrevet den 3. juli 1710 under den store nordiske krigen. Den
allierte Det russiske imperiet med Braunschweig-Lüneburg (Hannover). Selv om Hannover ikke var av de viktigste statene i Det tysk-romerske riket, var alliansen viktig da den hannoveranske hertugen, som underskrev alliansen
senere ble kongen av Storbritannia som Georg I.


== Kilder ==
Rent rulleblad

Rent rulleblad (britisk tittel: The Calendar) er en britisk dramafilm fra 1948 regissert av Arthur Crabtree. Manuset ble skrevet av Geoffrey Kerr. Det var basert på Edgar Wallaces roman The Calendar, som tidligere hadde blitt filmatisert i 1931. I rollene ses blant annet Greta Gynt, John McCallum og Raymond Lovell.


== Innspillingsfakta ==
Filmen ble blant annet spilt inn på location på Ascot og i Hurst Park.


== I rollene ==
Greta Gynt - Wenda Panniford
John McCallum - Kaptein Garry Anson
Raymond Lovell - Lord Willie Panniford
Sonia Holm - Lady Mollie Panniford
Leslie Dwyer - Sam Hillcott
Charles Victor - John Dory
Felix Aylmer - Lord Forlingham
Noel Howlett - Advokat
Sydney King - Tony
Barry Jones - Sir John Garth
Diana Dors - Hawkins
Claude Bailey - Lord Inspond
Desmond Roberts - Rainby


== Mottakelse ==
Britmovie kalte filmen et «lunkent melodrama».David Parkinson, i  Radio Times, skrev: «Britisk filmindustri var svært avhengig av mysteriefortellingene til Edgar Wallace i den tidlige lydfilmeraen. Få av disse knirkende thrillerne ble noensinne nyinnspilt, inntil noen på Gainsborough Productions følte behovet for å bringe denne veritable teater-krigshesten til startstreken for andre gang.»Parkinson bemerket overklasseaksenter og overspill. Han konkluderte med dette: «Regissør Arthur Crabtree sprøyter inn veldig lite spenning, men fans av Dick Francis kan finne den underholdende.»


== Referanser ==


== Eksterne lenker ==
(en) Rent rulleblad på Internet Movie Database 
(en) Rent rulleblad på AllMovie
Risto Björlin

Risto Björlin (født 9. desember 1944 i Vasa) er en finsk bryter og olympisk bronsemedaljør fra Sommer-OL 1972 i München i gresk-romersk bryting, bantamvekt.


== OL-medaljer ==
1972  München -  Bronse i gresk-romersk bryting, bantamvekt  Finland


== Eksterne lenker ==
(en) Risto Björlin – Olympedia 
(en) Risto Björlin – Sports-Reference (OL-resultater – arkivert) 
(en) Risto Björlin – FILA